Document ID: 31996R2144

KOMISSION ASETUS (EY) N:o 2144/96,
annettu 7 päivänä marraskuuta 1996,
vientitodistusten antamisesta tietyille GATT-sopimuksiin perustuvan lisäkiintiön mukaisesti Amerikan yhdysvaltoihin vuonna 1997 vietäville juustoille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan vientitukien soveltamista koskevista yksityiskohtaisista erityissäännöistä 27 päivänä kesäkuuta 1995 annetun komission asetuksen (EY) N:o 1466/95 (1), sellaisena kuin se on viimeksi muutettuna asetuksella (EY) N:o 1875/96 (2), ja erityisesti sen 9 a artiklan 3 kohdan,
sekä katsoo, että
komission asetuksessa (EY) N:o 1910/96 (3) aloitetaan GATT-sopimuksiin perustuvan lisäkiintiön mukaisesti Amerikan yhdysvaltoihin vuonna 1997 vietävien juustojen vientitodistusten antamista koskeva menettely, ja
asetuksen (EY) N:o 1910/96 mukaisesti jätetyt väliaikaisia todistuksia koskevat hakemukset koskevat yleensä kaikissa tuoteryhmissä käytettävissä olevia määriä suurempia tuotemääriä; todistukset olisi annettava ensisijaisesti hakijoille, joiden nimeämät tuojat ovat tytäryrityksiä, ja toiseksi muille hakijoille, jotka osoittavat vieneensä kyseisiä tuotteita Amerikan yhdysvaltoihin kunkin edeltäneen kolmen vuoden aikana; sen varmistamiseksi, että ensimmäisessä jaossa ei toisaalta kuluteta loppuun jonkin tuoteryhmän osalta käytettävissä olevia määriä ja että mahdollisuuksien mukaan määrät, joille yksittäinen todistus myönnetään, eivät toisaalta alita kohtuullista rajaa, on tarpeen rajoittaa ensimmäinen jako vastaanotettujen hakemusten perusteella tiettyyn prosenttimäärään kyseisen tuoteryhmän osalta käytettävistä olevista määristä; tämän lähestymistavan perusteella edellä mainituille hakijaryhmille voidaan vahvistaa jakokerroin; kaikki muut hakemukset olisi hylättävä,
ON ANTANUT TÄMÄN ASETUKSEN:
1 artikla
Liitteessä mainittujen Yhdysvaltoihin vietävän juuston kiintiöön kuuluvien tuoteryhmien osalta asetuksen (EY) N:o 1910/96 mukaisesti jätetyt väliaikaisia vientitodistuksia koskevat hakemukset hyväksytään seuraavasti:
- hakijoiden, joiden nimeämät tuojat ovat tytäryrityksiä, hakemukset hyväksytään liitteen sarakkeessa 4 esitettyjen jakokertoimien rajoissa,
- muiden kuin ensimmäisessä luetelmakohdassa tarkoitettujen hakijoiden, jotka osoittavat vieneensä kyseisiä tuotteita Yhdysvaltoihin kunkin edeltäneen kolmen vuoden aikana, hakemukset hyväksytään liitteen sarakkeessa 5 esitettyjen jakokertoimien rajoissa,
- hakemukset, jotka ovat muiden kuin ensimmäisessä ja toisessa luetelmakohdassa tarkoitettujen hakijoiden tekemiä, hylätään.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä marraskuuta 1996.

Labels: 3
17
18